Otto Hauglin

Otto Eugen Hauglin (1942-2012) var en norsk politiker (Sosialistisk Valgforbund, SV), sosiolog og høgskolerektor. Han var stortingsrepresentant fra Østfold i perioden 1973 til 1977. Han ble Mag.art. i sosiologi i 1970.http://www.aftenposten.no/nyheter/iriks/Otto-Hauglin-er-dod-7048657.html

Han var rektor ved Diakonhjemmets sosialskole fra 1971 til han ble oppsagt ved årskiftet 1979-1980.https://web.archive.org/web/20140324185817/http://www.diakonhjemmet.no/DHS/Aktuelt/Alle-nyheter/Otto-Hauglin-doede-19.-november-etter-en-tids-sykeleie Bakgrunnen for oppsigelsen var at han hadde nektet å praktisere hovedstyrets personalpolitiske retningslinjer. Norsk sosionomforbund og LO gikk til sak mot Diakonhjemmet. Saken gikk til Høyesterett, der Diakonhjemmet vant.Gunnar Stave, Mannsmot og Tenarsinn (1990), side 305 Hauglin var på slutten av 90-tallet tilbake på Diakonhjemmet, da ved sykehuset, som leder for arbeidsgruppa som utredet reform i sykehusets ledelsesstruktur.Ånund Brottveit, Et linjeskifte i sykehusledelse? (2004), side 19

 Abortsaken 
Som troende kristen hadde Hauglin reservert seg mot SV programpost om å innføre "fri abort". Da regjeringen la fram et forslag om dette i Stortinget i 1974, falt regjeringens forslag med Hauglins stemme som den avgjørende. Året etter la regjeringen Bratteli fram et nytt, justert forslag til abortlov, og dette ble vedtatt - denne gangen med støtte fra Otto Hauglin.

 1975–1977 medlem i Finanskomiteen
 1973–1975 medlem i Kirke- og undervisningskomitéen
 1973–1977 varamedlem i Valgkomiteen

 Referanser 

 Eksterne lenker 



Kategori:Stortingsrepresentanter fra SV
Kategori:Stortingsrepresentanter for Østfold
Kategori:Stortingsrepresentanter 1973–1977
Kategori:Norske sosiologer
Kategori:Førsteamanuenser